
Program Ujedinjenih nacija za razvoj (UNDP), u okviru projekta ,,Jačanje nacionalnih i lokalnih sistema za podršku delotvornoj društveno-ekonomskoj integraciji povratnika na Zapadnom Balkanu’’, raspisuje: 
JAVNI POZIV
za izbor korisnika/ca za pohađanje obuka za unapređivanje zapošljivosti povratnika/ca i Roma/kinja

Ovaj Javni poziv objavljuje se u okviru projekta ,,Jačanje nacionalnih i lokalnih sistema za podršku delotvornoj društveno-ekonomskoj integraciji povratnika na Zapadnom Balkanu’’, koji sprovodi UNDP, a finansira Evropska unija (EU) u sklopu IPA II programa pod nazivom „EU podrška osnovnim pravima romske zajednice i reintegraciji povratnika“. 
Izabrani korisnici stiču pravo na podršku koja obuhvata: 
1. Obuke za razvoj ličnih i profesionalnih veština (“meke veštine“);
2. Obuke za razvoj digitalnih veština (osnovne veštine za rad u industriji informacionih tehnologija; Wordpress; Scrum; QA Software tester; DeVoPs); 
3. Stručni kursevi i obuke - obuke za sticanje znanja i veština različitih zanata i zanimanja;
Pravo na podršku imaju povratnici/ce po osnovu Sporazuma o readmisiji, Romi/kinje i pripadnici/ce ranjivih društvenih kategorija i teže zapošljivih grupa, sa teritorije neke od partnerskih lokalnih samouprava – Grad Novi Sad, Opština Bujanovac i Grad Valjevo. 
Obuke za razvoj ličnih i profesionalnih veština su obuke za unapređenje veština poslovne komunikacije i prezentacije, samopouzdanja, asertivnosti, kao i sposobnosti rešavanja različitih izazova i slično. Polaznici koji budu izabrani za učešće u ovom programu obuka u 2022.godini, pohađaće dva trening modula na teritoriji opštine iz koje dolaze. 

Obuke za razvoj digitalnih veština su obuke za zanimanja, identifikovana kao najtraženija na tržištu rada u industriji informacionih tehnologija, i to: Wordpress; Scrum; QA Software tester; DeVoPs, ali i za sticanje osnovnih veština informacionih tehnologija. Polaznici koji budu izabrani za učešće u ovom programu obuka u 2022.godini, sami vrše izbor ponuđenih digitalnih veština za koje žele da pohađaju obuku. 

Stručni kursevi i obuke su programi stručnog osposobljavanja kojim polaznici stiču teoretska i praktična znanja i veštine za određene zanate i zanimanja, tu spadaju: kursevi mašinske struke, kursevi drvo-prerađivačke struke, električarski kursevi, kursevi za negu lepote, itd. Polaznici koji budu izabrani za učešće u ovom programu obuka u 2022.godini, sami vrše izbor ponuđenih stručnih veština za koje žele da pohađaju obuku. 


Pravo učešća u programu obuka može da ostvari korisnik/ca pod uslovom:
· da je povratnik po Sporazumu o readmisiji i 
· da je pripadnik romske nacionalne zajednice i 
· [bookmark: _Hlk105511997]da je pripadnik neke od ranjivih ili teže zapošljivih društvenih kategorija i 
· da je nezaposleno lice;

Potrebna dokumentacija za podnošenje Prijave na Javni poziv za izbor korisnika projekta:
1. Saglasnost za obradu podataka o ličnosti;
2. Popunjen prijavni obrazac;
3. Fotokopija lične karte;
4. Izjava o pripadnosti romskoj nacionalnoj manjini za pripadnike ove manjine[footnoteRef:1]; [1:  Pripadnicima romske nacionalne manjine u smislu ovog javnog poziva se smatraju osobe koje se dobrovoljno i samostalno izjasne da se smatraju pripadnikom/com romske nacionalne manjine.] 

5. Izjava o pripadnosti nekoj od ranjivih ili teže zapošljivih društvenih kategorija (povratnici/e po osnovu Sporazuma o readmisiji, Romi/kinje, radno sposobni korisnici novčane socijalne pomoći, lica bez kvalifikacija, viškovi zaposlenih, mladi do 30 godina koji su imali status deteta bez roditeljskog staranja, žrtve trgovine ljudima, žrtve porodičnog nasilja, mlade žene, dugoročno nezaposleni, mladi iz ruralnih sredina, osobe sa invaliditetom, žrtve nasilja u porodici, samohrani roditelji, , bivši zatvorenici, tražioci azila, NEET mladi);
6. Dokaz o pripadnosti nekoj od teže zapošljivih kategorija stanovništva, koje su predmet ovog javnog poziva i to:
· Za Rome/kinje: potpisana izjava u okviru prijavnog obrasca da pripada ovoj kategoriji, 
· Za povratnike/ce: potpisana Izjava u okviru prijavnog obrasca da pripada ovoj kategoriji, 
· Za radno sposobne korisnike novčane socijalne pomoći: potpisana izjava da je korisnik novčane socijalne pomoći,
· Za lica bez kvalifikacija/sa niskim kvalifikacijama: potpisana Izjava u okviru prijavnog obrasca da pripada ovoj kategoriji,
· Za viškove zaposlenih: Rešenje o tehnološkom višku/višku zaposlenih,
· Za mlade do 30 godina koji su imali/imaju status deteta bez roditeljskog staranja: Potvrda iz nadležnog Centra za socijalni rad,
· Za žrtve trgovine ljudima: Potvrda iz nadležnog Centra za socijalni rad ili potpisana Izjava u okviru prijavnog obrasca da pripada ovoj kategoriji,
· Za žrtve porodičnog nasilja: Potvrda iz nadležnog Centra za socijalni rad ili potpisana Izjava u okviru prijavnog obrasca da pripada ovoj kategoriji.
7. Dokaz o povratničkom statusu ili Izjava da su povratnici (za aplikante koji pripadaju povratničkoj populaciji);
8. Potvrda NSZ da su nezaposleni (ili izjava da su nezaposleni ukoliko se ne nalaze na evidenciji NSZ).
Prijava za program podnosi se Programu Ujedinjenih nacija za razvoj, u jednom primerku na propisanom obrascu koji se može preuzeti sa internet stranice Programa Ujedinjenih nacija za razvoj www.undp.org/serbia, najkasnije do 15.jula 2022.godine elektronski na mejl adresu danijela.lakatos@undp.org 
Odluka o odobravanju učešća u programu obuka biće doneta u roku od 30 dana od zatvaranja ovog Javnog poziva.
Za sve dodatne informacije možete nas kontaktirati putem mejla danijela.lakatos@undp.org 

